open-index/open-wikipedia-markdown huggingface dataset:
Donets

Die **Siwerski Donets** (Oekraïens: Сіверський Донець; Russies: Северский Донец, *Sewerski Donets*) is 'n rivier in Rusland en Oekraïne wat in die groter Donrivier invloei. Die rivier het sy oorsprong in die Sentraal-Russiese Heuwelland in die suidweste van Rusland by die stad Belgorod. Die rivier vloei deur die Russiese Belgorod-oblast, oor die grens en verder deur die Oekraïense oblaste Charkif, Donetsk en Loehansk in die suidooste van Oekraïne, en steek opnuut die grens na Rusland oor, waar dit deur die Rostof-oblast loop en in die Don invloei. Die rivier is altesaam 1&nbsp;053 km lank.

Die rivier se naam is afgelei van die Slawiese stam Sewerjane. Die etimologie daarvan is onseker. Die naam "Donets" beteken "klein Don". Die landstreek die Donbas, oftewel die Donetsbekken, en die stede Donetsk en Sjewjerodonetsk is na die Siwerski Donets genoem.

## Skakels
Hastings Ndlovu

**Hastings Ndlovu** (1961 – 16 Junie 1976) was 'n skoolseun wat in die Soweto-opstand van 1976 doodgeskiet is. 

Op 16 Junie 1976 het die polisie van die Orlando-polisiestasie onder leiding van kolonel Kleingeld op studente in Soweto losgebrand. Hulle het teen 'n regeringsbesluit dat beide Afrikaans en Engels op 'n 50-50 basis as voertale in die Bantoe-onderwys gebruik moet word betoog. Ndlovu was die eerste persoon wat in die oproer geskiet is. Sy dood het egter nie soveel aandag getrek nie, aangesien dit nie soos Hector Pieterson se dood op film vasgelê is nie. Volgens kolonel Kleingeld se getuienis tydens die Cillié-kommissie was Ndlovu regstreeks by die aanhitsing van die skare betrokke.

Ndlovu is saam met Hector Pieterson by die Avalon-begraafplaas in Soweto begrawe. 'n Blou gedenkplaat is op 16 Junie 2012 by sy huis te Thabetestraat 7235, Soweto, Johannesburg aangebring om sy dood te gedenk.

## Verwysings
Rio Madeira

duimnael|links|Die Río Abuná (regs) se monding in die Rio Madeira (links) op die grens tussen Bolivië en Brasilië. In die beeld se sentrum is die mees noordelike punt van Bolivië te sien
duimnael|links|Stroomversnellings van Teotônio
duimnael|links|Die Rio Madeira naby Porto Velho, Rondônia, Brasilië
Die **Rio Madeira** (Spaans: *Río Madeira* [ˈʁi.u mɐˈdejɾɐ], letterlik "Hout-rivier") is een van die grootste sytakke van die Amasonerivier in Suid-Amerika en volgens afloop die grootste sytak van die wêreld. Die rivier, met 'n lengte van 3&nbsp;380 km, vloei deur Bolivië en die Brasiliaanse deelstate Rondônia en Amazonas. 

Die Rio Madeira ontstaan deur die saamvloei van die Río Madre de Dios en Río Mamoré naby Guayaramerín in die noorde van Bolivië net wes van die grens tot Brasilië. Sommige van sy bronriviere ontspring ook in Peru. Die Rio Madeira vloei in noordoostelike rigting parallel tot die Rio Purus deur die Amasone-bekken in die weste van Brasilië, waar die Rio Madeira naby Itacoatiara in die Amasonerivier uitmond. Die grootste stad, wat aan die rivier geleë is, is Porto Velho, die hoofstad van die Brasiliaanse deelstaat Rondônia.

## Sytakke 
Die grootste sytakke (stroomaf):
* Río Abuná (links)
* Rio Jamari (regs)
* Rio Jiparaná (regs)
* Rio Ipixuna (regs)
* Rio dos Marmelos (regs)
* Rio Manicoré (regs)
* Rio Aripuanã (regs)
* Rio Canumã (regs)

## Verwysings
Dnister

Die **Dnister** (Oekraïens: Дністер; Roemeens: *Nistru*; Russies: Днестр, *Dnestr*) is 'n rivier in Oos-Europa wat deur Oekraïne en Moldowa vloei. Die rivier, wat deur die antieke Grieke *Tyras* genoem is, ontspring in die Karpate, net oos van die grens tot Pole en mond in die Swartsee uit. Die rivier het 'n lengte van 1&nbsp;352&nbsp;km, terwyl die stroomgebied 72&nbsp;100&nbsp;km² beloop. Die Dnister is na die Dnjepr die tweede grootste rivier in Oekraïne en die grootste in Moldowa. Die Dnister vorm die westelike grens van die wegbreek-republiek Transnistrië in Moldowa. Transnistrië is na die Roemeense naam van die rivier (*Nistru*) genoem, en beteken dus letterlik "oorkant die Nistru", vergelyk Transkei. Transnistrië se hoofstad en grootste stad Tiraspol is langs die Dnister geleë.

[duimnael|links|Die Dnister in Rîbnița, [Moldowa/Transnistrië]]
[duimnael|links|Die Dnister naby die [Ottomaanse Ryk|Ottomaanse vesting Tighina in Moldowa]]
Oorspronklik het die Dnister uitsluitlik deur Oekraïnse gebied gevloei. Eers nadat Roemeenssprekendes hulle vanaf die laat 14de eeu in die gebiede oos van die Karpate-bergreeks en in Bessarabië gevestig het, het die Dnister tussen Mohyliv-Podiskyi en sy monding (wat gelykstaan aan sowat 'n derde van sy totale lengte) die etniese grens tussen Oekraïens- en Roemeenssprekende gebiede begin vorm. Rivieraf van Rybnica het Roemeenssprekende gebiede selfs tot die Dnister se linkeroewer gestrek. Sodoende is byna 'n kwart van die Dnisterbekken buite Oekraïenssprekende gebiede en buite die huidige grense van Oekraïne geleë. Van 1918 tot 1940 was die helfte van die rivier (vanaf Chotyn) die grens tussen Roemenië en die Sowjetunie.

Die Dnister is die belangrikste rivier in Galisië, en so word na dié streek soms ook as Naddnistriansjtsjina (Land aan die Dnister) verwys. Die rivier se historiese en etnografiese betekenis as die simbool van die vorstedom Galisië-Wolhinië was ook ná sy ondergang sterk genoeg dat skrywers soos die Wes-Oekraïense romantici Markian Sjasjekewitsj en Joeri Fedkowitsj dit in hul werke met 'n soort vroomheid beskryf het. In die name van Galisiese instellings en organisasies word dikwels na die Dnister verwys.

## Verwysings 
## Eksterne skakels 
* 
*
Pêrelrivier

Die **Pêrelrivier** (Chinees: 珠江, *Zhū Jiāng* [ʈʂú tɕjɑ́ŋ], Engels: *Pearl River*, Portugees: *Rio das Pérolas*) is 'n groot suidoos-vloeiende rivier in die suidooste van die Volksrepubliek China. Die rivier, met 'n lengte van 2&nbsp;400&nbsp;km, mond tussen Hongkong in die ooste en Macau in die weste in die Suid-Chinese See uit. Van sy bronriviere ontspring ook in Viëtnam.

[duimnael|links|Die Pêrelrivier se monding soos vanaf [Zhuhai gesien]]
duimnael|links|Die Pêrelrivierdelta tussen Hongkong (regs, oos) en Macau (links, wes)
Die Pêrelrivier vloei deur een van die belangrikste ekonomiese streke van die Volksrepubliek China met groot stede soos Guilin, Dongguan, Foshan, Shenzhen, Guangzhou, Zhongshan, Zhuhai, Hongkong en Macau. Die rivier mond in die uitgestrekte Pêrelrivierdelta uit, waar drie riviere bymekaar kom: die Noord-rivier (北江 *Běijiāng*; *Bei Jiang*), die Oos-rivier (东江 *Dōngjiāng*; *Dong Jiang*) en die Wes-rivier (西江 *Xījiāng*; *Xi Jiang*).

## Verwysings 
## Eksterne skakels
Mauritiusduif

Die **Mauritiusduif** (Engels: Pink Pigeon, *Columba mayeri*), is 'n baie skaars spesie in die familie *Columbidae* (duiwe) wat endemies aan Mauritius is. Dit is die enigste Maskareense duif wat nie uitgesterf het nie. Dit was op die rand van uitwissing in 1991 toe slegs 10 indiwidue oorgebly het, maar sy getalle het sedert 1977 toegeneem as gevolg van pogings van die Durrell Wildlife Conservation Trust. 

Die boek *Golden Bats and Pink Pigeons* deur Gerald Durrell verwys na die bewaringspogings. Die IUCN het die spesie afgegradeer van *krities bedreig* na *bedreig* op die IUCN Rooilys in 2006. Mauritius se posdiens het 'n reeks posseëls uitgereik wat die endemiese Mauritiusduif uitbeeld.

## Beskrywing 
[duimnael|links|'n Mauritiusduif in die [San Diego-dieretuin]]
'n Volgroeide duif is 32&nbsp;cm lank van bek tot stert en weeg 350 gram. Mauritiusduiwe het pienk vere op hul kop, skouers en buik, saam met pienk pote en 'n pienk snawel. Hulle het donkerbruin vlerke, en 'n breë, rooibruin stert. Hulle het donkerbruin oë omring deur 'n ring van rooi vel.

'n Pasuitgebroeide kuiken het yl, donsige wit vere en die oë is toe.

## Taksonomie en evolusie 
Aanvanklik is die **Mauritiusduif** geklassifiseer as 'n ware duif, maar later is dit deur Tommaso Salvadori as 'n monotipiese genus geherklassifiseer. Onlangse DNA-ontleding dui daarop sy naaste verwante lid op die filogenetiese boom die geografies-nabygeleë Madagaskar tortelduif (*Streptopelia picturata*) is, en word dus in die genus *Streptopelia* geplaas wat meestal tortelduiwe bevat. Maar die twee spesies vorm 'n afsonderlike groep wat nie onomwonde aan óf *Streptopelia* óf *Columba* toegeskryf kan word nie. Inderdaad, die plasing van die twee spesies in *Nesoenas* weerspieël die feit dat hulle van dieselfde evolusionêre afkoms blyk te wees (Johnson *et al.*, 2001).

## Voortplanting en gedrag 
Die paarseisoen begin in Augustus-September, hoewel die voëls die hele jaar kan broei. Die mannetjie maak die wyfie die hof met 'n "stappie en buiging"-vertoning. Paring is gewoonlik monogaam, met die paartjie wat 'n vlak platformnes maak en 'n klein gebied rondom dit beskerm (selfs al het die duiwe aanvanklik geen natuurlike roofdiere gehad nie).

Die wyfie lê gewoonlik 2 wit eiers, en inkubasie duur twee weke. Die mannetjie broei gedurende die dag, en die wyfie gedurende die nag en vroeë dag. Hulle broei dikwels en lê 5 tot 10 eiers per seisoen. 

Die duiwe se rusperiodes in die natuur is slegs terwyl hulle verveer. Hulle ondergaan óf 'n volle ververing óf slegs 'n kopververing.

## Verwysings
Aboe Dhabi Internasionale Lughawe

[duimnael|regs|[Air Seychelles Airbus A330-200 op Aboe Dhabi]]
**Aboe Dhabi Internasionale Lughawe** (Arabies: مطار أبو ظبي الدولي) (IATA: **AUH**, ICAO: **OMAA**) is 'n lughawe in Aboe Dhabi, die hoofstad van die gelyknamige emiraat en regeringsetel van die  Verenigde Arabiese Emirate. Dit is een van die snelgroeiendste lughawens ter wêreld volgens passasiersgetalle wat steeds nuwe lugredery-operateurs lok en sy infrastruktuur voortdurend uitbou. In Januarie 2012 het 53 lugrederye vlugte na 85 bestemmings in 49 lande aangebied.

Die lughawe, wat 30,6 km suidoos van Aboe Dhabi-stad af op die vasteland geleë is, is die tweede grootste in die VAE, en het in 2012 meer as 14 miljoen passasiers gehanteer. Aboe Dhabi Internasionale Lughawe is versprei oor 'n gebied van 60 vierkante kilometer (15&nbsp;000 hektaar). Die terminaalruimtes word oorheers deur Etihad Airways, wat die Verenigde Arabiese Emirate se vlagdraer en tweede grootste lugdiens is na Emirates.

Die lughawe beskik oor drie operasionele passasiersterminale, nommers 1, 2 en 3. Die nuwe terminaal 3, 'n AED 1 miljard (VS$ 270 miljoen) tussentydse fasiliteit, is ontwerp om voorsiening te maak vir die lughawe se passasiersgroei voor die beplande opening van die nuwe Midfield-terminaal op 17 Julie 2017 om 07:00. Die terminale word hoofsaaklik gebruik deur Etihad Airways, wat die lughawe se sewe miljoen passasiers per jaar kapasiteit na 12 miljoen sal verhoog. Daar is ook 10 nuwe poorte bygevoeg, waarvan twee Airbus A380-versoenbaar is.

## Galery 

File:13-08-06-abu-dhabi-airport-02.jpg|Belastingvrye winkels in Terminaal 1
File:13-08-06-abu-dhabi-airport-12.jpg|Terminaal 1 bestaan uit 18 poorte
File:13-08-06-abu-dhabi-airport-01.jpg|Terminaal 1
File:13-08-06-abu-dhabi-airport-16.jpg|Die vertrekarea by Terminaal 1

File:13-08-06-abu-dhabi-airport-08.jpg|Die wandelgang wat Terminaal 1 en 3 verbind
File:13-08-06-abu-dhabi-airport-39.jpg|Doeane by Aboe Dhabi-lughawe

## Verwysings
Aboe Dhabi (emiraat)

**Aboe Dhabi** (ook **Abu Dhabi**; Arabies: أَبُو ظَبْيٍ, *Abū Ẓabī*, [ɐˈbuˈðˤɑbi]), amptelik die **Emiraat Aboe Dhabi** (Arabies: إِمَـارَة أَبُـوظَـبِي, *Imārat Abū Ẓaby*, [ʔabuː ˈðˤɑbi]), is een van die sewe outonome emirate van die Verenigde Arabiese Emirate (VAE) wat op die Arabiese Skiereiland aan die Persiese Golf geleë is. Aboe Dhabi is met 'n oppervlakte van 67&nbsp;340&nbsp;km² die grootste deelstaat van die VAE met 'n bevolking van 2,78 miljoen (2018), waarvan die oorgrote meerderheid (sowat tagtig persent) buitelanders is. Die gelyknamige hoofstad dien ook as regeringsetel van die VAE.

## Geografie 
Die emiraat, wat grotendeels uit woestynvlaktes bestaan, grens in die weste en suide aan Saoedi-Arabië, in die ooste aan Oman, en in die noordooste aan die emirate Doebai en Sharjah. Meer as 400 kilometer van die VAE se kuslyn is in Aboe Dhabi geleë, so ook sowat tweehonderd eilande.

## Verwysings 
## Bronnelys 
*  

## Eksterne skakels 
*
Air Seychelles

**Air Seychelles** is die nasionale lugredery van die Seychelle, met sy hoofkantoor op die eiendom van die Seychelle Internasionale Lughawe op die eiland Mahé. Dit bedryf inter-eiland dienste en internasionale vlugte. Die belangrikste basis is die Seychelle Internasionale Lughawe. Die lugredery word tans 40% besit deur Etihad Airways.

Air Seychelles is tans een van slegs twee Afrikarederye wat as 'n gesogte 4-ster lugredery deur Skytrax geklassifiseer word.

[duimnael|260px|'n Air Seychelles Airbus A330-200 op [Aboe Dhabi Internasionale Lughawe]]
## Vloot 
Die vloot van Air Seychelles vir internasionale bestemmings bestaan in Desember 2013 uit:
* 2 Airbus A330-200
* Verder bedryf hul ook 5 *DHC-6 Series 300/400 Twin Otter* tussen die eilande.

## Verwysings
Olivaint Genootschap van België

Die **Olivaint Genootschap van België** (Afrikaans: *Olivaint Genootskap van België*) is 'n Belgiese pluralistiese en onafhanklike studentevereniging gestig in 1954. Die doel is hoofsaaklik die vorm van persone wat later professionele verantwoordelikhede sal dra. As voertaal word sowel Nederlands as Frans gebruik. Elke student wat 2 jaar universiteit gevolg het (baccalaureus-grade of meester-grade) en akkoord gaan met die beginsels van die genootskap kan lid word. Die aantal lede is jaarliks beperk tot 50. Kandidate moet hul curriculum vitae met 'n skriftelike motivering indiening en moet daarna 'n keurings onderhoud ondergaan deur die bestuurslede van die Konferensie. Gedurende die akademiese jaar word daar 10 vergaderings op Saterdagnamiddag gehou in Brussel. Tydens hierdie tematiese vergaderings kry die studente mondelinge spreekbeurte. Na die spreekbeurte praat 'n prominente figuur uit politieke, ekonomiese, kulturele of die sosiale wêreld waarna die studente in debat tree. Daarbenewens organiseer die genootskap ook 'n jaarlikse wedstryd van welsprekendheid. Die akademiejaar word afgesluit met 'n buitelandse studiereis.

## Noemenswaardige alumni 
Die Olivaint Genootschap beskik oor 'n netwerk van meer as 1100 alumni. Die vereniging het gedien as 'n opleiding van verskeie Belgiese politici, diplomate, wetenskaplikes en sakelui. Enkele van die noemenswaardige alumni wat die instansie opgelewer het:
* Jean-Luc Dehaene, van 1992 tot 1999 eerste minister van België
* Jacques van Ypersele de Strihou, privaat sekretaris van koning Albert II van België
* Bernard Lietaer, skrywer van die boek "The Future of Money: Beyond Greed and Scarcity"
* François-Xavier de Donnea, 'n Belgiese politikus van die liberale politieke party en gewys burgemeester van Brussel

## Bronnelys 
## Eksterne skakels 
* Olivaint die amptelike webwerf
Nesoenas

***Nesoenas*** is 'n klein genus van voëls in die duiffamilie (*Columbidae*).
Die genus word soms saam met die tipiese tortelduiwe in *Streptopelia* of die tipiese duiwe in *Columba* gegroepeer.

## Spesies 
Die genus omvat die volgende oorlewende spesies:
* *Nesoenas mayeri* (Mauritiusduif)
* *Nesoenas picturata* (Madagaskartortel)

Uitgestorwe spesies:
* † *Nesoenas rodericana* (voor 1690?)
* † *Nesoenas cicur*
* † *Nesoenas duboisi* (c. 1700)

## Verwysings
Goud (kleur)

duimnael|250px|'n Goudkleurige voorwerp
**Goudkleurig** is een van 'n verskeidenheid van geel-bruin kleurversnitte wat gebruik word om die kleur van die element goud na te boots. Die kleurterm goud word ook tradisioneel gebruik vir die kleur "metaalgoud".

Die eerste opgetekende gebruik van goud as 'n kleurnaam in Engels was in 1300, wat verwys het na die metaal goud, en in 1423 verwys dit ook na blonde hare.

Metaalgoud, soos in verf, word dikwels "gold tone" in Engels genoem. In die heraldiek, word die Franse woord "or" gebruik. In modelbouwerk, verskil die kleur goud van koperkleur. 'n Blink (silwer) of metaalvoorwerp kan met deursigtige geel geverf word om 'n goue glans te verkry, iets wat dikwels met kersversierings gedoen word.

## Kleurkoördinate 
Volgens verskeie kleurskemas word **goud** soos volg voorgestel:

## Sien ook 
* Lys van kleure
Appelkoos (kleur)

:*Hierdie artikel handel oor die kleur. Vir die gewas en vrugte, sien appelkoos.*

[duimnael|regs|250px|'n [Appelkoos en 'n dwarssnit]]
**Appelkoos** is 'n ligte geel-oranje kleur wat soortgelyk is aan die kleur van appelkose. Dit is egter 'n bietjie ligter as die werklike appelkoos se kleur.

## Kleurkoördinate 
Volgens verskeie kleurskemas word **appelkoos** as volg voorgestel:

## Sien ook 
* Lys van kleure
Perske (kleur)

[regs|duimnael|Die vlees van 'n [perskevrug verteenwoordig die kleur **perske**]]
**Perske** is 'n kleur wat gegee word aan die vaal kleur van die binnevlees van die perskevrug. Soos die kleur appelkoos, is die kleur perske heelwat ligter as die meeste werklike perskevrugte. Dit blyk geformuleer te wees (soos die kleur appelkoos) om 'n palet van pastelkleure vir binnenshuise ontwerp te skep. Perske kan ook beskryf word as 'n baie ligte geel-pienk.

## Kleurkoördinate 
Volgens verskeie kleurskemas word **perske** as volg voorgestel:

## Enkele skakerings van perske 
:*Bronne: :it:Pesca-giallo, :it:Pesca-arancio en :en:Peach (color)#Variations of peach*

## Sien ook 
* Lys van kleure
Kėdainiai

**Kėdainiai**  (Duits: *Kedahnen*, Pools: *Kiejdany*, Jiddisj *Keidan* (קיידאן)) is 'n klein stad aan die Nevėžis-rivier in Sentraal-Litaue, sowat 45 kilometer noord van Kaunas. Die kernstad dien as administratiewe setel vir die gelyknamige rajonmunisipaliteit.

Die oudste verwysing na Kėdainiai dateer uit 1372, en reeds in die 15de eeu is die nedersetting as stad beskou. Amptelik is stadstatus volgens Maagdenburgse Reg in 1590 aan Kėdainiai verleen. Die stad vorm 'n uitsondering in 'n andersins merendeels Rooms-Katolieke land soos Litaue aangesien dit nie net as geestelike sentrum van die Protestantse Hervorming in die land gedien het nie, maar ook verdraagsaam teenoor ander gelowe was. In die historiese middestad is daar naas 'n Evangelies-Gereformeerde kerk ook kerkgeboue van ander gelowe dig bymekaar opgerig.

Dit was veral die adellike Radvila-gesin wat sy invloed gebruik het om aan Protestantse vlugtelinge 'n veilige hawe binne Kėdainiai se stadsgrense te bied. So was in die 17de eeu omstreeks die helfte van die bevolking boorlinge van Skotland. Maar ook baie Litause Protestante het hulle hier gevestig. Vanaf 1629 het ook Duitse Lutherane 'n nuwe tuiste in Kėdainiai gevind.

## Verwysings
Koring (kleur)

**Koring** is 'n kleur wat die kleur van koring verteenwoordig.

Die eerste opgetekende gebruik van **koring** as 'n kleurnaam in Engels was in 1711.

## Kleurkoördinate 
Volgens verskeie kleurskemas word **koring** as volg voorgestel:

## Sien ook 
* Lys van kleure
Turkoois (kleur)

Hierdie kleurnaam verwys na die mineraal turkoois.

## Kleurkoördinate 
Volgens verskeie kleurskemas word **turkoois** soos volg voorgestel:

## Sien ook 
* Lys van kleure
Tamatie (kleur)

**Tamatie** is 'n rooi baksteenkleur wat die algemene kleur van tamatie verteenwoordig.

Die eerste opgetekende gebruik van **tamatie** as 'n kleurnaam in Engels was in 1891.

## Kleurkoördinate 
regs|duimnael|'n Gewone tamatie
Volgens verskeie kleurskemas word **tamatie** soos volg voorgestel:

## Sien ook 
* Lys van kleure
Margate-lughawe

**Margate-lughawe** (IATA-kode: **MGH**, ICAO: **FAMG**) is 'n klein lughawe by Margate, KwaZulu-Natal, Suid-Afrika.

## Lugdienste en bestemmings 
* CemAir - O.R. Tambo Internasionale Lughawe, Johannesburg (sedert 1 November 2013)

## Navigasiehulp 
* Ongerigte radiobaken - UR485.0
* Loodsgeaktiveerde beligting - 7 klieke op 122.7

## Eksterne skakels 
*FLY MARGATE
Roes (kleur)

**Roes** is die kleur van geroeste yster, dus die rooibruin kleur van ysteroksied.

## Kleurkoördinate 
Volgens verskeie kleurskemas word **roes** as volg voorgestel:

## Sien ook 
* Lys van kleure
Upington-lughawe

**Upington-lughawe** (IATA-kode: UTN, ICAO: FAUP) is 'n lughawe geleë by Upington in die Noord-Kaap, Suid-Afrika. Met 'n lengte van 4&nbsp;900 meter, is aanloopbaan 17/35 een van die langstes ter wêreld.

Met die einde van die Portugese bewind in Angola het die Suid-Afrikaanse Lugdiens sy landingsregte in Luanda verloor. Bykomend tot 'n vliegverbod oor Afrikalande, was daar kommer dat die land ook sy landingsregte in die Ivoorkus en Ilha do Sal (Kaap Verde) kon verloor. Om hierdie rede is Upington-lughawe se aanloopbaan gebou om 'n Boeing 747 met 'n vol vrag passasiers, vrag en brandstof te akkommodeer, sodat dit kon opstyg na Europa sonder om weer tussenin te land.

Van Augustus 1976 tot Desember 1996 het die Suid-Afrikaanse Lugdiens gebruik gemaak van Upington as 'n vulstasie vir twee weekliksgeskeduleerde Boeing 747-vlugte na Londen en Zürich.

Upington is gekies as gevolg van sy strategiese posisie, die beskikbaarheid van grond en sy relatief laer hoogte bo seevlak as Johannesburg. Upington-lughawe is in 1968 geopen as Pierre van Ryneveld-lughawe. In 1974 is 'n brandweerstasie van sinkplaat opgerig, maar hierdie struktuur is omskep in administratiewe kantore vir die lughawebestuur en ander administratiewe personeel in 1996 en die brandweerstasie is verskuif.

## Eksterne skakels 
* Lughawekaart vir FAUP – SACAA webblad
* Upington-lughawe  – ACSA webtuiste
* South African Airlink webtuiste
* Walker Flying Services
Brons (kleur)

**Brons** is 'n metaalbruin kleur wat soos die metaallegering brons lyk.

Die eerste aangetekende gebruik van brons as 'n kleurnaam in Engels was in 1753.

duimnael|Bronsstandbeeld van die Romeinse keiser Augustus

## Kleurkoördinate 
Volgens verskeie kleurskemas word **brons** as volg voorgestel:

## Sien ook 
* Lys van kleure

## Verwysings
Sepia (kleur)

**Sepia** is 'n donker bruingrys kleur wat vernoem is na die ryk bruin pigment wat uit die inksak van 'n seekat gehaal word.

Sepia beteken "seekat" in Grieks.

## Kleurkoördinate 
Volgens verskeie kleurskemas word **sepia** as volg voorgestel:

## Sien ook 
* Lys van kleure
Taankleurig

## Kleurkoördinate 
Volgens verskeie kleurskemas word **taan** as volg voorgestel:

## Sien ook 
* Lys van kleure
Ravindra Prabhat

**Ravindra Prabhat** (Devanagari: रवीन्द्र प्रभात, gebore: 5 April 1969) is 'n Hindi romanskrywer, akademikus, joernalis, digter en 'n kortverhaalskrywer uit Indië. Hy was al 'n administrateur, redakteur, navorser en draaiboekskrywer. Hy skryf tans as 'n historikus vir 'n groot dagblad en het verskeie toekennings ontvang.

## Verwysings 
## Eksterne skakels 
*
Birkirkara

**Birkirkara** (ook bekend slegs as '''B'Kara''') is, met 22&nbsp;319 inwoners, die grootste stad in Malta.

## Eksterne skakels 
* visitbirkirkara.com – Die stad se amptelike webwerf 

## Verwysings
Ligbruin

**Ligbruin** is 'n kleur, 'n ligte skakering van bruin.

'n Ligbruin pelskleur (Engels: *fawn*) word by verskeie honderasse aangetref, bv. Boksers, Great Danes en mopshonde.

## Kleurkoördinate 
Volgens verskeie kleurskemas word **ligbruin** as volg voorgestel:

## Sien ook 
* Lys van kleure
* Bruin
Estádio Beira-Rio

**Estádio José Pinheiro Borda**, meer bekend as **Estádio Beira-Rio** (Portugees: [esˈtadʒiu ˈbejɾɐ ˈʁiu]), is 'n sokkerstadion in Porto Alegre, Brasilië. Dit was een van die gasheerstadions vir die FIFA Sokker-Wêreldbekertoernooi in 2014. Die stadion het 'n kapasiteit van 50&nbsp;128.

## Fotogalery 

Lêer:Estádio Beira-Rio 2014.jpg|Lugbeeld van Estádio Beira-Rio.
Lêer:Beira Rio Stadium.JPG|Estádio Beira-Rio in 2014.

## Wedstryde 
### FIFA Sokker-Wêreldbekertoernooi in 2014 
:*Hoofartikel: FIFA Sokker-Wêreldbekertoernooi in 2014*.

## Sien ook 
* Lys van stadions in Brasilië

## Verwysings 
## Eksterne skakels 
*  FIFA.com – Inligting oor die stadion
Estádio Nacional Mané Garrincha

**Estádio Nacional**, amptelik **Estádio Nacional Mané Garrincha**, ook bekend as *Estádio Nacional Mané Garrincha*, *Estádio Nacional de Brasília*, *Arena Mané Garrincha* of kort *Mané Garrincha*, is 'n sokkerstadion in Brasília, die hoofstad van Brasilië. Dit was een van die gasheerstadions vir die FIFA Sokker-Konfederasiebeker in 2013, FIFA Sokker-Wêreldbekertoernooi in 2014 en Olimpiese Somerspele 2016. Die stadion het 'n kapasiteit van 72&nbsp;788.

## Fotogalery 

Lêer:Brasilia Stadium - June 2013.jpg|Die Estádio Nacional in Junie 2013
Lêer:Estádio Nacional Brasília.jpg|Binneruimte van die Estádio Nacional

## Wedstryde 
### FIFA Sokker-Konfederasiebeker in 2013 
:*Hoofartikel: FIFA Sokker-Konfederasiebeker in 2013*.

### FIFA Sokker-Wêreldbekertoernooi in 2014 
:*Hoofartikel: FIFA Sokker-Wêreldbekertoernooi in 2014*.

### Olimpiese Somerspele 2016 
:*Hoofartikel: Olimpiese Somerspele 2016*.

## Verwysings 
## Eksterne skakels 
*  Amptelike webwerf 
*  Inligting oor die stadion
Estádio do Maracanã

Die **Maracanã-stadion** (Portugees: *Estádio do Maracanã* [esˈtad͡ʒju du maɾakɐˈnɐ̃]; amptelik *Estádio Jornalista Mário Filho* [iʃˈtad͡ʒu ʒoɦnaˈliʃtɐ ˈmaɾju ˈfiʎu]) is 'n sokkerstadion in Rio de Janeiro, Brasilië.

Dit was een van die gasheerstadions vir die FIFA Sokker-Wêreldbekertoernooi in 1950, Copa América 1989, FIFA Sokker-Konfederasiebeker in 2013, FIFA Sokker-Wêreldbekertoernooi in 2014, Olimpiese Somerspele 2016 en Copa América 2019. Hier is die eindstryd tussen Uruguay en Brasilië op 16 Julie 1950 en die eindstryd tussen Duitsland en Argentinië op 13 Julie 2014 beslis. Die Olimpiese Somerspele 2016 se opening- en sluitingseremonies asook verskeie wedstryde het hier plaasgevind. Die stadion het 'n kapasiteit van 78&nbsp;639. Die Sokker-Wêreldbekertoernooi in 1950 se eindstryd het 199&nbsp;854 toeskouers besoek, tot vandag 'n wêreldrekord.

## Fotogalery 

Lêer:Maracanã Stadium in Rio de Janeiro.jpg|Lugfoto van die Maracanã-stadion in 2009
Lêer:Maracana internal view april 2013.jpg|Binneruimte van die Maracanã-stadion in 2013

## Wedstryde 
### FIFA Sokker-Wêreldbekertoernooi in 1950 
### Copa América 1989 
### FIFA Sokker-Konfederasiebeker in 2013 
### FIFA Sokker-Wêreldbekertoernooi in 2014 
### Olimpiese Somerspele 2016 
### Copa América 2019 
## Verwysings 
## Eksterne skakels 
*   Amptelike webwerf
*  FIFA.com – Inligting oor die stadion
Hendrik van Eck-lughawe

**Hendrik Van Eck-lughawe** (IATA-kode **PHW**, ICAO: **FAPH**) is 'n lughawe wat Phalaborwa, 'n myn- en toeristedorp in die Limpopoprovinsie van Suid-Afrika bedien. Dit staan ook as **Phalaborwa-lughawe** bekend, en is naby die Krugerwildtuin en verskeie wildreservate geleë.

## Fasiliteite 
Die lughawe lê op 'n hoogte van 436&nbsp;meter (1432 voet) bo seevlak. Dit beskik slegs oor een aanloopbaan, aangewys as 01/19, met 'n geteerde oppervlakte van 1&nbsp;373 m lank en 18 m breed.

## Lugrederye en bestemmings 
Airlink — O.R. Tambo Internasionale Lughawe, Johannesburg

## Verwysings
Depressie (gemoedstoestand)

duimnael|200px|*Melencolia I* (Albrecht Dürer, omstreeks 1514).
**Depressie** is ’n lae gemoedstoestand en afkeer van aktiwiteit wat ’n mens se gedagtes, gedrag gevoelens en welsyn kan aantas. Depressiewe mense kan hartseer, angstig, hopeloos, bekommerd, hulpeloos, waardeloos, skuldig, geïrriteerd of rusteloos voel. Hulle kan belangstelling verloor in bedrywighede wat hulle voorheen geniet het, hul aptyt verloor, hulle ooreet of selfdood oorweeg. Slapeloosheid, te veel slaap, moegheid, min energie, pyne en verteringsprobleme kan ook voorkom.

Depressie is nie altyd ’n geestesteuring nie; dit is soms ’n normale reaksie op sekere gebeure of ’n mediese toestand wees, of ’n newe-effek van dwelmmiddels of mediese behandeling. Dit word egter ook verbind aan geestesteurings soos kliniese depressie.

## Depressie-meting 
Metings van depressie as 'n emosionele versteuring sluit in, maar is nie beperk nie tot: Beck Depression Inventory-11 en die 9-item depressieskaal in die Pasiëntgesondheidsvraelys, die “Patient Health Questionnaire’ (PHQ-9). Albei hierdie skale is sielkundige toetse wat persoonlike vrae aan die deelnemer vra, en word meestal gebruik om die erns van depressie te meet.  Die Beck Depression Inventory (BDI) is 'n selfverslagskaal wat 'n terapeut help om die patrone van depressiesimptome te identifiseer en herstel te monitor.  Die terugvoer op hierdie skaal kan in terapie bespreek word om behandeling vir die mees ontstellende simptome van depressie te bepaal.  Hierdie skale is in verskeie studies gebruik om ook te bepaal wie gesonde individue is wat nie aan depressie as 'n geestesversteuring ly nie, maar as 'n “af en toe“-gemoedsversteuring. In terme van die skaal word deelnemers wat onderskeidelik tussen 0–13 en 0–4 behaal het, as gesonde individue beskou.

Nog 'n maatstaf van depressiewe gemoed is die IWP “Multi-affect Indicator”. Dit is ’n sielkundige toets wat verskeie emosies, soos entoesiasme en depressie, aandui en vra na die graad van die emosies wat die deelnemers die afgelope week gevoel het.

## Verwysings
Distimie

**Distimie** (van die Antieke Griekse δυσθυμία, "melancholie"), ook **chroniese depressie** genoem, is ’n gemoedstoestand wat dieselfde geestes- en fisieke probleme veroorsaak as depressie, met minder maar langerdurende simptome. Die naam is in die laat 1970's geskep deur dr. Robert Spitzer as plaasvervanger  vir die term "depressiewe persoonlikheid".

Volgens die diagnostiese handleiding DSM-IV van 1994 word distimie beskou as ’n ernstige toestand van chroniese depressie wat langer as twee jaar duur (een jaar vir kinders en adolessente); dit is minder ernstig as kliniese depressie. Omdat distimie ’n chroniese toestand is, kan iemand jare lank daaraan ly voordat dit gediagnoseer word, indien dit gediagnoseer word. Hulle kan dink dit is deel van hul karakter en dit nie eens bespreek met hul dokter, familie of vriende nie.

Distimie kom dikwels voor saam met ander geestesteurings. ’n "Dubbele depressie" is episodes van kliniese depressie saam met distimie. Periodes van distimie en hipomaniese gemoedstoestande kan mekaar afwissel en lei tot ’n ligte variasie van bipolêre gemoedsteuring.

Die DSM-5, die vyfde uitgawe van die , is in Mei 2013 gepubliseer en sluit ’n paar veranderings in. Daarvolgens word distimie vervang met **volhardende depressiewe steuring**. Dié nuwe toestand sluit beide kliniese depressie en die vorige diagnise van distimie in. Die rede daarvoor is dat daar geen bewyse is van ’n verskil tussen die twee toestande nie.

## Verwysings
Dissosiatiewe steuring

**Dissosiatiewe steuring** of **dissosiatiewe identiteitsteuring** (DIS), voorheen bekend as "**gesplete persoonlikheid**", is ’n geestesteuring in die dissosiatiewe spektrum wat gekenmerk word deur minstens twee onderskeibare en relatief blywende identiteite of dissosiatiewe persoonlikheidstoestande wat ’n persoon se gedrag om die beurt beheer, en wat saamval met ’n verlies aan geheue wat belangrike inligting betref en nie aan die hand van gewone vergeetagtigheid verklaar kan word nie. Die simptome word nie veroorsaak deur middelmisbruik, toevalle of ander mediese toestande nie. Diagnose is dikwels moeilik omdat dit met ander geestesteurings gepaardgaan.

Dit is een van die mees omstrede geestestoestande omdat daar geen duidelike konsensus bestaan oor die diagnose of behandeling nie. Daar is ook geen sistematiese definisie nie. Dit lyk of simptome mettertyd verskil. Dit kom drie tot nege keer meer dikwels voor by vroue as by mans. Die voorkoms van DIS het in die laaste helfte van die 20ste eeu aansienlik toegeneem, so ook die getal "persoonlikhede" waarop pasiënte aanspraak maak (van ’n gemiddelde van twee of drie tot sestien).

DIS het in die 1970's, '80's en '90's ’n gewilde diagnose geword, maar dit is onduidelik of die voorkoms van die steuring toegeneem het, of sielkundiges dit makliker herken en of sosiokulturele faktore vir die toename verantwoordelik was. Die toename in die getal diagnoses ná 1980, wat deur ’n klein getal sielkundiges gemaak is, en die beïnvloedbaarheid wat kenmerkend van mense met DIS is, ondersteun die hipotese dat pasiënte deur terapeute wysgemaak word dat hulle DIS het.

## Verwysings 
## Eksterne skakels 
* Internasionale Vereniging vir die Bestudering van Trauma en Dissosiasie
* 15px Hierdie artikel is vertaal uit die Engelse Wikipedia
Raceview

**Raceview** is 'n voorstad in Alberton, Gauteng. Volgens die 2011-sensus het Raceview 'n bevolking van 2&nbsp;492 gehad, waarvan 78,1% Blankes was. Afrikaans (45,9%) en Engels (44,2%) is die grootste huistale.

## Sien ook 
* Albertsdal
* Brackendowns
* Brackenhurst
* Randhart
* Verwoerdpark

## Verwysings
Federale Distrik (Brasilië)

|-
| align=center colspan=2 | 200px|Ligging in Brasilië
|-
|colspan="2" style="text-align:center;" | Sien ander Brasiliaanse state
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Brasília
|-
| style="white-space: nowrap;" | **Grootste stad**
| style="white-space: nowrap;" | Brasília
|-
| style="white-space: nowrap;" | **Oppervlakte**
| style="white-space: nowrap;" | 5&nbsp;802 km²
|-
| style="white-space: nowrap;" | **Bevolking** &nbsp; - Totaal &nbsp; - Digtheid
| style="white-space: nowrap;" |  2&nbsp;648&nbsp;532 (2012)  3,1 inw./km²
|-
| style="white-space: nowrap;" | **Goewerneur**
| style="white-space: nowrap;" | Agnelo Queiroz
|-
| style="white-space: nowrap;" | **MOI** (2005)
| style="white-space: nowrap;" | 0,911  – hoog
|-
| style="white-space: nowrap;" | **Tydsone**
| style="white-space: nowrap;" | UTC-3
|}

Die **Federale Distrik** (Portugees: *Distrito Federal*; uitgespreek [dʒiʃˈtɾitu fedeˈɾaw]) is een van die 27 state en distrikte van Brasilië. Die distrik sluit die land se hoofstad, Brasília in. In 2012 het die Federale Distrik sowat 2,6 miljoen inwoners gehad.

## Sien ook 
* Deelstate van Brasilië

## Verwysings 
## Eksterne skakels 
* Die Federale Distrik se amptelike webwerf 
*
George Claassen (atleet)

**George Claassen** (26 Februarie 1917 - 17 Junie 2014) was ’n Suid-Afrikaanse atleet en onderwyser.  Hy het in 1961 die Comrades-maraton gewen. Hy was die vader van Wynand Claassen, 'n voormalige Springbokkaptein. 

Claassen was ’n skoolhoof in Middelburg, Tvl toe hy die afwedloop op 44 jarige ouderdom in ’n tyd van 06:07:07 gewen het. Claassen het in 1977 op 60 sy laaste Comrades-maraton in ’n tyd van 10:14:00 voltooi. 

Claassen word oorleef deur ’n dogter, Maryna Metelerkamp en drie seuns, Danie, George (jnr.) en Wynand, asook 13 kleinkinders en tien agterkleinkinders.

;Comrades-rekord:

## Bron 
*
Waterloo

**Waterloo** kan na een van die volgende verwys:

* Waterloo, Britse seilskip wat op 28 Augustus 1842 by die mond van die Soutrivier in Tafelbaai vergaan het.
* Waterloo, België, munisipaliteit in Waals-Brabant waar die Slag van Waterloo in 1815 plaasgevind het.
* Waterloo, Iowa, 'n munisipaliteit in Iowa, Verenigde State van Amerika.
* Waterloo, Ontario, 'n munisipaliteit in Ontario, Kanada.
* Waterloo, Québec, 'n stad in Québec, Kanada.
* Waterloo, Wisconsin, dorp in Wisconsin, Verenigde State van Amerika.

## Sien ook 
* Slag by Waterloo, veldslag wat op Junie 1815 naby Waterloo plaasgevind het.
De Hoopdam, Limpopo

Die **De Hoopdam** is 'n dam in die Steelpoortrivier, naby Burgersfort, Limpopo, wat in 2014 in gebruik geneem is. Die doelwitte wat aan die dam gestel is, is die verskaffing van water vir die ontginning van ryk mineraalbronne in die oostelike Limpopoprovinsie, benewens waterverskaffing aan dorpe, nywerhede en gemeenskappe in die Sekhukhune-distrik, waar dienslewering voorheen van swak gehalte was.

Die voltooiing van die dam is met vier jaar vertraag (2010 tot 2014) weens probleme in die voorsieningsketting, tegniese en toerustingprobleme, onvoldoende omgewingsimpakstudies, verskuiwings van gesinne uit die area, en loonstakings. 

Dit was die tweede fase van die Olifantsrivier-waterhulpbronprojek (ORWRDP), die enigste lewensvatbare oplossing vir waterlewering aan die Nebo-plato, waar 800&nbsp;000 mense woonagtig is. Die eerste fase wat in 2006 voltooi is, het kapasiteitsverbeteringe aan die Flag Boshielodam behels.

## Sien ook 
* Lys van grootste damme in Suid-Afrika

## Verwysings 
## Bronnelys 
* Lys van Suid-Afrikaanse damme deur die Departement van Waterwese
Susan B. Anthony

**Susan Brownell Anthony** (15 Februarie 1820 – 13 Maart 1906) was 'n Amerikaanse vroueregte-aktivis.
In weerwil van die wet, gaan stem sy op 5 November 1872 tydens die land se presidensiële verkiesing en word daarvoor gearresteer.
Sy is op 18 Junie 1873 met $100 vir haar optrede beboet.

duimnael|links|Die sogenaamde Anthony-dollar
Anthony begin op 19-jarige ouderdom as 'n onderwyseres te werk, maar het gou in aktivisme teen slawerny en alkoholisme betrokke geraak. In die 1850's het sy nou saam met Elizabeth Cady Stanton om die regte van vroue, onder andere die reg om te stem, geveg. Sy was vir verskeie jare die redakteur van die koerant, *The Revolution*. Sy was ook vir etlike jare die leier van die ''National Women's Suffrage Association'', wat hulle vir die stemreg van vroue beywer het. 

Veertien jaar na haar dood word die Amerikaanse grondwet gewysig om stemreg aan vrouens te verleen.
Sy word later die eerste vrou om op 'n Amerikaanse muntstuk (die een-dollar munt) te pryk.

## Verwysings 
## Eksterne skakels 
*
Nicolas Frochot

duimnael|220px|Nicolas Frochot
duimnael|220px|Grafkelder van die Frochot-gesin in Père-Lachaise
**Nicolas Thérèse Benoît Frochot** (* 20 Maart 1761 in Dijon, † 29 Julie 1828 in Rouvres-sur-Aube) was 'n hoë Franse funksionaris, staatsraadlid en die eerste prefek van die département Seine. Hy is in afdeling 37 van die bekende Paryse Père-Lachaise-begraafplaas ter ruste gelê.
Juan Carlos I

**Juan Carlos I** was van 1975 tot 2014 die koning van Spanje. Hy kry sy name van sy vader (Juan de Borbón), sy oupa (Alfonso XIII) en sy moeder se vader (Prins Carlo van die Twee Sisiliës).

Hy word veral onthou vir sy rol in Spanje se oorgang van 'n diktatorskap na 'n demokrasie nadat Francisco Franco in 1975 oorlede is. Hy het ook sterk opgetree om 'n militêre staatsgreep in 1981 te voorkom. In 2008 is hy aangewys as die gewildste leier in hele Ibero-Amerika. Voor sy abdikasie het sy gewildheid egter ná 'n reeks koninklike flaters begin afneem. Hy het onder andere in 2012 olifante in Botswana tydens Spanje se finansiële krisis gaan jag.

Hy abdikeer op 76-jarige ouderdom, na bykans 40 jaar op die troon ten gunste van sy seun Felipe de Borbon.

## Verwysings
Hewel

regs|300px

'n **Hewel** of sifon (Engels = "Siphon") is 'n sisteem waar vloeistof van 'n hoër na 'n laer vlak vloei deur 'n pyp wat 'n buig maak wat hoër is as die vlak van die hoogste vlak water.

'n Tipiese toepassing van 'n hewel is wanneer petrol uit 'n petroltenk gesuig word. Indien die pyp bloot in die petroltenk gesteek word en die ander punt in 'n drom, laer as die vlak in die petroltenk, sal daar nie 'n vloei wees nie. As 'n mens egter eers aan die pyp suig totdat die petrol uitkom of eers die pyp heeltemal met vloeistof vul, dan vorm 'n hewel en dan kan vloeistof d.m.v. gravitasie vloei van die hoër punt na die laer punt.

[duimnael|regs|600px|'n Tipiese konfigurasie van 'n [opkoker saam met 'n distillasie kolom. Die vloeistof in die buise van die hitteruiler is minder dig omdat dit uit 'n mengsel van vloeistof en gas bestaan. Daarom sal daar 'n natuurlike neiging wees vir die vloeistof in die kolom om die mengsel in die hitteruiler op te druk a.g.v. die digtheidsverskil.]]

In 'n termiese hewel is daar 'n natuurlike vloei van vloeistof a.g.v. temperatuurdigtheidsverskille: koue vloeistof vloei van bo na onder en warm vloeistof van onder na bo. Voorbeelde van termiese hewels is:
* Stoomketels (in kragstasies)
* Songeisers waar die tenk bo die panele op die dak gemonteer is
* Opkokers (Engels = "reboilers")

## Kyk ook 
* Opkoker

## Eksterne skakels 
*
Metronoom

duimnael|300px|'n Tradisionele metronoom (regs), en 'n elektroniese weergawe (links)

'n **Metronoom** is 'n musiekinstrument wat gebruik word om tempo aan te gee deur die aangegewe maat van musiek hoorbaar af te tik. Dit kan gestel kan word om teen verskillende snelhede te tik. Die tradisionele metronoom is 'n horlosieagtige toestel, terwyl elektroniese variante ook beskikbaar is. Musiekonderwysers gebruik gewoonlik 'n metronoom om leerlinge te help om nie van die voorgeskrewe maat af te wyk nie.

Die woord "metronoom" is van af Grieks: *metron* = maat, en *nomos* = wet.

## Eksterne skakels 
* 
* 'n Aanlyn metronoom
South African Express

**South African Express** was 'n lugredery gevestig in Suid-Afrika. Hoewel die lugredery operasioneel onafhanklik was van die Suid-Afrikaanse Lugdiens, is sy vlugte binne die strategiese alliansie met Airlink en die Suid-Afrikaanse Lugdiens bedryf. South African Express het op 24 April 1994 begin en sy deure op 28 April 2020 gesluit. Die lugredery se hoofkantoor was op die vierde verdieping van die westelike vleuel van die Pier-ontwikkeling op die perseel van die O.R. Tambo Internasionale Lughawe in Kempton Park, Ekurhuleni, Gauteng. 

## Voormalige bestemmings 
duimnael|300px|Kaart van South African Express se roetes
[duimnael|SA Express se [De Havilland Canada Dash 8|Bombardier Dash 8-Q400 ZS-YBW op die Port Elizabethlughawe.]]

;
* Gaborone – Sir Seretse Khama Internasionale Lughawe
;
* Lubumbashi – Lubumbashi Internasionale Lughawe
;
* Walvisbaai – Walvisbaai-lughawe
* Windhoek – Hosea Kutako Internasionale Lughawe
;
* Bloemfontein – Bram Fischer Internasionale Lughawe **Fokusstad**
* Kaapstad – Kaapstad Internasionale Lughawe **Spil**
* Durban – Koning Shaka Internasionale Lughawe **Streekspil**
* Oos-Londen – Oos-Londenlughawe **Fokusstad**
* George – George-lughawe
* Hoedspruit – Eastgate-lughawe
* Johannesburg – O.R. Tambo Internasionale Lughawe **Spil**
* Kimberley – Kimberley-lughawe
* Nelspruit – Kruger Mpumalanga Internasionale Lughawe 
* Pietermaritzburg – Pietermaritzburg-lughawe 
;
* Harare – Robert Gabriel Mugabe Internasionale Lughawe

## Voormalige vloot 
Teen Oktober 2019 het die vloot van South African Express bestaan uit:

## Verwysings
Gilbert Bécaud

**François Gilbert Léopold Silly**, bekend as **Gilbert Bécaud** (* 24 Oktober 1927 in Toulon; † 18 Desember 2001 in Parys), was 'n Franse sanger, komponis, pianis en akteur.

Bécaud het gedurende sy loopbaan 33 keer in die Paryse musiekteater *Olympia* opgetree waar hy in 1954 sy eerste groot sukses behaal en weens sy swing-styl, die energieke aard van sy vertonings en die groot geesdrif waarmee sy sangkuns deur gehore ontvang is (dikwels het sy aanhangers so opgewonde geraak dat hulle hul sitplekke stukkend geslaan het) die bynaam *Monsieur 100&nbsp;000 Volt* gekry het. Bécaud het die indruk geskep dat hy steeds in beweging was, asof hy elektries gelaai was. Ander tipiese kenmerke van sy optredes was die donkerblou pak, wit hemp en sy blou das met wit kolletjies wat hy steeds gedra het.

Gilbert Bécaud is ná 'n loopbaan van meer as vyftig jaar op 18 Desember 2001 in die ouderdom van 74 aan boord van sy Paryse huisboot *Aran* aan longkanker oorlede. Hy is langs die aktrise Marie Trintignant in afdeling 41 van die bekende Paryse Père-Lachaise-begraafplaas ter ruste gelê.
Teenpous Callixtus III

: Vir die wettige pous met dieselfde naam sien Pous Callixtus III

**Callixtus III** gebore **Johannes van Struma** was 'n teenpous in die Rooms Katolieke Kerk van 20 November 1168 tot 29 Augustus 1178.

## Biografie 
Aan die begin van die pontifikaat van Teenpous Paschalis III was **Johannes van Struma** ab van die klooster by Strumi langs die Arno rivier. Paschalis stel hom aan as kardinaal-biskop nadat Teenpous Victor IV hom as biskop van Albano aangestel het. Toe Paschalis in 1168 sterwe kies sy aanhangers, gesteun deur keiser Frederik I Barbarossa hom tot pous.  Hy kies die naam **Callixtus III**.

Op 1 Augustus 1177 versoen keiser Frederik hom met die wettige pous, Pous Alexander III met die Verdrag van Venesië en versaak sy steun aan Callixtus.  Uit Albano hou Callixtus nog 'n tydjie uit teen Alexander, maar op 29 Augustus 1178 onderwerp hy hom aan Alexander.  Alexander neem Callixtus weer op in die kerk en stel hom aan as rektor van Benevento.  Callixtus sterwe 'n kort tydjie later in Benevento.

Na die aftrede van Callixtus was daar nog steeds kardinale wat hulle nie wou onderwerp aan Alexander nie.  Hulle kies toe Lando van Sezze as Teenpous Innocentius III.

### Die Kollege van Kardinale 
Omdat Callixtus nie 'n wettige pous was nie, word die kardinale wat deur hom aangestel is, nie deur die Rooms Katolieke Kerk as sulks erken nie. Hulle word gewoonlik aangedui as **pseudo-kardinale**.

#### Kardinaal-biskop 
* Giovanni, biskop van Sabina.
* Siro, biskop van Pavia.

#### Kardinaal-priester 
* Ottone, titelkerk: S. Lorenzo in Damaso.
* Stefano, titelkerk: Ss. Silvestro en Martino.
* Gero, titelkerk: S. Stefano al Monte Celio.

#### Kardinaal-diaken 
* Stefano, diaken van S. Eustachio.
* Niccolò, diaken van S. Maria in Monasterio.
* Wilfrid, diaken van S. Maria in Portico Octaviae.
* Ughicio, diaken van S. Maria Nuova.
* Guglielmo, diaken van Ss. Sergio en Bacco.
* Sisto, diakonaat onbekend.

## Verwysings
Asuur (kleur)

**Asuur** is 'n helderblou kleur wat die kleur van suiwer hemellug of skoon seewater verteenwoordig. Dit is 'n suiwer chroma op die RGB-kleurwiel, halfpad tussen blou en siaan. Die komplementêre kleur van asuur is oranje.

Dit is ook die hoofkleur van die Suid-Afrikaanse luukse Bloutrein.

duimnael|links|200px|Landskap met asuurblou lug daarbo.

## Kleurkoördinate 
Volgens verskeie kleurskemas word **asuur** soos volg voorgestel:

## Sien ook 
* Lys van kleure
Teenpous Innocentius III

: Vir die wettige pous met dieselfde naam, sien Pous Innocentius III

**Innocentius III** gebore **Lando van Sezze** was die vierde en laaste teenpous teen Pous Alexander III.

## Biografie 
**Lando van Sezze** was vermoedelik afkomstig uit Duitse adel.  Teenpous Victor IV stel hom in 1178 aan as kardinaal-diaken van S. Angelo in Pescheria.  In 1178 onderwerp Teenpous Callixtus III hom aan pous Alexander III.  Alexander se teenstanders was nie daarmee tevrede nie en kies Lando as pous. Hy neem die naam **Innocentius III** aan en neem sy residensie in Palumbara.  Hy het egter weinig politieke steun.  Vorige teenpouse teen Alexander III het die steun van keiser Frederik I Barbarossa gehad, maar na die verdrag van Venesië in 1177 het die keiser hom met Alexander versoen en sy steun aan die teenpouse onttrek.

In 1180 het Alexander daarin geslaag om 'n paar ondersteuners van Innocentius om te koop en hulle het hom verraai.  Alexander het Innocentius gevange geneem en hom lewenslank in die klooster La Cava in Tirrenne gevange gehou.  Uiteindelik het die teenstanders van pous Alexander III genoeg gehad en hulle het geen verdere teenpouse benoem nie.

Tydens die periode van die Westerse Skisma het egter weer 'n hele paar teenpouse opgeduik.

## Verwysings
Relê

duimnael|regs|Voorbeeld van 'n Relê

'n **Relê** of relais (Engels: "*Relay*") is 'n toestel wat 'n stroomkring sluit waardeur 'n ander toestel in werking gesit word. Dit is in effek 'n skakelaar wat 'n groot stroom oop of toemaak deur 'n ander kleiner stroompie. Die klein stroompie vloei deur 'n spoel met 'n ysterkern wat 'n magneetveld veroorsaak. Die magneetveld veroorsaak dat 'n skakelaar dan beweeg en dan 'n ander toestel aan- of afskakel of 'n sein uitstuur.

## Kyk ook 
* Solenoïed